Мөхәррәм Сәлимов

Сәлимов Мөхәррәм Әхмәтша улы (1 май 1935 ел ― 28 декабрь 2024 ел) — инженер-металлург, үзешчән композитор. Белорет шәһәренең башкорт милли оешмаларының актив эшлеклесе. Башкорт АССРның атказанган мәдәният хезмәткәре (1990).

 Биографиясе 
Мөхәррәм Әхмәтша улы Сәлимов 1935 елның 1 маенда БАССРның Белорет районында Безәк-Әхмәр авылында туган.

Хезмәт юлын бик иртә — Белорет металлургия комбинатында башлый. Каладагы эшче яшьләр кичке урта мәктәбен тәмамлый.

1965 елда Магнитогорск тау-металлургия институтының кичке факультетын тәмамлый. Лаеклы ялга чыкканчы, ул Белорет металлургия комбинатында эшли.

 Мәдәнияттә һәм җәмәгать оешмаларында эшчәнлеге

1972 елдан Мөхәррәм Сәлимов шәһәрнең Металлургларның мәдәният сараенда курайчылар түгәрәге алып бара, халык театрында уйный.

1980 елдан җырлар яза башлый. Хәзер инде йөздән артык җыры бар, аларның яртысыннан күбрәге — балалар өчен. Алар Башкортстан радио-телевидениесеннән яңгыратылып тора.
мини|350x350пкс|1996. Уфада укыган студентларга ата-аналарыдан  күчтәнәчләр алып килүе. Сулдан 4-нче-М. Сәлимов
Белорет шәһәрендә Бөтендөнья башкортлары корылтаеның урындагы бүлекчәсен оештыручы, берничә ел аның рәисе  булып та сайлана.

1990 елдан Белорет шәһәренең Мәктәптән тыш үсеш үзәгенең Башкорт балалары өчен милли иҗат клубы җитәкчесе була. Балаларны ул курай тартырга өйрәтә, үзе язган җырлар белән концертлар куялар.

Мөхәррәм Әхмәтша улы республиканың төрле төбәкләрендә халык иҗаты буенча чыгышлар ясап йөри. ВЦСПС-ның күкрәккә тага торган «Үзешчән сәнгатьтә уңышлары өчен» билгесе белән бүләкләнгәнБелорецкая энциклопедия, 2007 г.

2024 елның 28 декабрендә вафатЛейла Аралбаева.  В Башкирии ушел из жизни музыкант и композитор Мухарам Салимов.  Башинформ, 28.12.2024.

 Мактаулы исемнәре һәм башка бүләкләре 
 ВЦСПС-ның «Үзешчән сәнгатьтә уңышлары өчен» билгесе (1984)
 Башкортстанның атказанган мәдәният хезмәткәре (1990)
 Искәрмәләр 

 Чыганаклар 
 Белорецкая  энциклопедия, 2007

 Муса батыр җирендә  

 Аудио-видео 
 Сборник песен Мухарама Салимова
 Мухаррям Салимов — автор песен, исполнитель кубаира. 2014 г.
 Первый зональный конкурс на призы им. Мухарама Салимова
 Мөхәрәм Сәлимов Ағай
 Салимов, Мухаррам Ахмедшинович — Кукушка зовет [Ноты] : Песни : Для детей мл. шк. возраста

Төркем:Белорет районында туганнар
Төркем:Башкортстан композиторлары
Төркем:Башкортстанның атказанган мәдәният хезмәткәрләре
Төркем:Википедия:Замандашлар биографиясе
Төркем:1935 елда туганнар
Төркем:1 май көнне туганнар